OPDATEERING van STAKING NUUS:- Nedlac (Nasionale Ekonomiese Ontwikkeling en Arbeidsraad (Suid-Afrika) sê ‘ja’ vir staking van al Solidariteit se lede | SAUK.co.za - Nuus.info
Volgens die Nedlac-besluit kan al 180 000 lede van Solidariteit nou wettig teen rasse-uitsluiting staak. Volgens Dirk Hermann, bestuurshoof van Solidariteit, is dit ʼn geskiedkundige besluit wat die uitsluiting van wit mense in die kollig plaas.
Die aansoek van Solidariteit by Nedlac volg op Sasol se besluit om wit werknemers uit sy Khanyisa-aandeleskema te sluit.
Solidariteit het die aansoek reeds op 25 Julie ingedien, maar moes in September hooggeregshof toe gaan nadat Nedlac hul aansoek aanvanklik afgekeur het.
“Ons was uiters gefrustreerd met die manier waarop die proses uitgerek is. Dit het gelyk of dit ʼn skok vir die stelsel was dat wit mense durf staak oor rasse-uitsluiting en onbillike rassediskriminasie. Nedlac is veronderstel om protes te fasiliteer; nie te frustreer nie.
Ons wil deur so ʼn staking maatskappye soos Sasol, wat dit as moreel reg aanbied om mense absoluut uit te sluit en dit op grond van ras, uitdaag,” het Hermann gesê.
Solidariteit het intussen ook met ʼn regsproses begin waardeur hulle die arbeidshof wil vra om ʼn beslissing te gee oor of Sasol se uitsluiting van wit werknemers wettig is.
“Ná die Nedlac-besluit sal ons na ons lede toe teruggaan oor ʼn moontlike stakingsmandaat. Een moontlikheid is om die staking te laat saamval met ons hofsaak. Ons lede sal ons egter in die besluit lei,” het Hermann gesê.
« Nasaat van oudpres. Paul Kruger doodgeskiet tydens kleinhoewe aanval
Ons jeug is te jonk, te wit, en is defnitief onwelkom in Suid-Afrika »